Държавен вестник, бр. 59, 2025 г., стр. 49

БРОЙ  59	
Д Ъ Р Ж А В Е Н  В Е С Т Н И К 	
СТР.  49   
позволяваща предоставянето на електронни 
съобщителни услуги, с национално покритие 
за срок от 15 години, както следва:
· Решение № 343 от 28.11.2023 г. издаде 
Разрешение № 02550 от 28.11.2023 г. за обхват 
700 MHz и Разрешение № 02553 от 28.11.2023 г. 
за обхват 800 MHz на „А1 България“ ЕАД (А1);
· Решение № 344 от 28.11.2023 г. издаде 
Разрешение № 02551 от 28.11.2023 г. за обхват 
700 MHz и Лицензия № 02554 от 28.11.2023 г. 
за обхват 800 MHz на „Виваком България“ 
ЕАД (Виваком);
· Решение № 345 от 28.11.2023 г. издаде 
Разрешение № 02553 от 28.11.2023 г. за обхват 
700 MHz и Разрешение № 02555 от 28.11.2023 г. 
за обхват 800 MHz на „Йеттел България“ 
ЕАД (Йеттел).
С издаването на разрешенията Комисия­
та за регулиране на съобщенията изпълни 
ключов етап 139 от Реформа 2 C7.R2. Ефек­
тивно използване на радиочестотния спектър 
от Националния план за възстановяване и 
устойчивост и Решение № 699 от 4.10.2023 г. 
на Министерския съвет. С предоставянето 
на ресурс от обхвати 700 MHz и 800 MHz се 
създадоха предпоставки както за осигурява­
не на национално покритие, включително 
в слабо населени и отдалечени райони на 
страната, така и постигане целите на Евро­
пейския съюз.
В отговор на нарастващото търсене на нови 
качествени услуги Комисията за регулиране 
на съобщенията счита, че целият определен 
за национална сигурност честотен ресурс в 
обхвати 700 MHz и 800 MHz следва да бъде 
освободен за граждански нужди. След пъл­
ното освобождаване на ресурса Комисията за 
регулиране на съобщенията ще предприеме 
действия по неговото предоставяне.
1.3. Обхвати 900 MHz и 1800 MHz
В обхват 900 MHz целият радиочестотен 
спектър равнопоставено е предоставен за 
ползване на трите мобилни предприятия.
С транспониране на разпоредбите на Реше­
ние за изпълнение (ЕС) 2022/173 в Правилата 
за използване на радиочестотния спектър за 
наземни мрежи, позволяващи предоставяне 
на електронни съобщителни услуги след из­
даване на разрешение, се даде възможност 
предприятията да използват гъвкаво пре­
доставения им радиочестотен спектър както 
за широколентови16, така и за теснолентови17 
системи. За целта се спазват определени маски 
16 Широколентова система е наземна мрежа, 
позвол яваща предоставяне на елект ронни 
съобщителни услуги по канал, по-широк от 200 kHz 
(напр. LTE, включително комуникации от машинен 
тип чрез LTE и подобрени комуникации от машинен 
тип чрез LTE, UMTS, WiMAX, 5G New Radio).
17 Теснолентова система е наземна мрежа, позволяваща 
предоставяне на електронни съобщителни услуги 
по канал от 200 kHz (напр. NB-IoT), с изключение 
на каквато и да е система за GSM.
за границите на блоковете, защитните ленти 
в определени случаи, гранични стойности 
на мощността в рамките на блока за крайни 
станции и др.
Съгласно решението размерът на предоста­
вения блок по принцип следва да осигурява 
възможност за достъп до поне 5 MHz непре­
къснат спектър. Това не изключва правото на 
регулатора да назначава по-малки блокове, 
като в този случай те трябва да са кратни 
на 200 kHz.
Разпоредбите на Решение за изпълнение 
(ЕС) 2022/173 определят защитни ленти 
между различните системи само в случай, 
че операторите нямат двустранни или мно­
гостранни споразумения за координиране 
на честоти между съседни системи. В този 
случай операторите не могат да използват 
оптимално предоставения им честотен ре­
сурс. При наличие на възможност за коор­
динация на използването на предоставения 
спектър се спазват определените маски за 
границите на предоставения блок, като в 
него предприятията могат да експлоатират 
различни системи.
Предвид това Комисията за регулиране 
на съобщенията счете, че е необходимо да се 
извърши преразпределение на предоставения 
в обхват 900 MHz радиочестотен спектър, като 
се осигурят непрекъснати блокове за трите мо­
билни предприятия без оставянето на защитни 
ленти между тях. Това ще създаде условия за 
по-ефективно използване на радиочестотния 
спектър в обхвата, постигане на по-високи 
скорости и предоставяне на по-качествени 
услуги на крайните потребители.
В тази връзка, след проведени консул­
тации за конкретното преразпределение на 
спектъра в обхват 900 MHz, Комисията за 
регулиране на съобщенията предостави на 
трите мобилни предприятия допълнителен 
честотен ресурс от 2 х 0.4 MHz в обхват 
900 MHz и извърши преразпределение на 
предоставения им спектър.
Разпределението на спектъра в обхват 
900 MHz към настоящия момент е показано 
на фиг. 1.
GSM / UMTS / LTE / WiMAX 900 MHz
880,0 – 915,0 MHz
880,0 – 880,1
„А1 БЪЛГА­
РИЯ“ ЕАД
„ВИВАКОМ 
БЪЛГАРИЯ“ 
ЕАД
„ЙЕТТЕЛ 
БЪЛГАРИЯ“ 
EАД
914,9 – 915,0
880,1 – 891,7
891,7 – 903,3
903,3 – 914,9
0,1
11,6 MHz
11,6 MHz
11,6 MHz
0,1